André Marius Jørgensen Hofstøl

André Marius Jørgensen Hofstøl (født 9. april 1979 i Arendal) er en norsk tidligere håndballspiller. Han spilte sist for ØIF Arendal i eliteserien i håndball for menn. 

André Jørgensen debuterte i eliteserien for Kristiansand IF, og i 2000 gikk han til Runar Håndball i Sandefjord. I april 2003 gikk turen til den spanske klubben Bidasoa Irún, før han tidlig i 2006 dro til Aalborg. Etter sesongen 2008/2009 gikk han til GOG Svendborg TGI i Svendborg.fvn.no: Klar for GOG Svendborg Da GOG Svendborg TGI ble slått konkurs i januar 2010, ble Jørgensens kontrakt med klubben annullert, og han gikk til ØIF Arendal. Han la opp i 2015.Freder nummeret til ØIF-legenden. fvn.no (8. mai 2015)

André Jørgensen debuterte på det norske landslaget mot Island 2. november 2001 og har spilt 117 landskamper og skåret 266 landslagsmål. Han deltok på det norske laget i VM 2005,  EM 2006, VM 2007 og EM 2008.

 Referanser 

 Eksterne lenker 

 André Marius Jørgensen Hofstøl – ØIF Arendal

Kategori:Norske håndballspillere
Kategori:Håndballspillere for ØIF Arendal
Kategori:Personer fra Arendal kommune